Første gang vi havde en aftale med Boligeftersyn, skulle de møde op fra kl. 10.00 - 12.00. Kl.12.09 blev vi ringet op og informeret om, at vedkommende var blevet syg.......Næste gang møder Byggesagkyndig heldigvis til tiden. Han får naturligvis alle de informationer, han beder om. Inden han skal gå, får vi lige en hurtig info om, at han mener vi har 3 x K3. Den ene er mere tvivlsom end den anden. Til repetetion  benævnes en K3 skade således: En skade, som vil medføre, at bygningsdelens funktion svigter inden for overskuelig tid. Det risikerer at medføre skader på andre bygningsdele.Den ene skyldes, at vi har haft en mår på loftet, som har rodet rundt i isoleringen, således at nogle genvex rør ikke er helt dækkede. Hvordan i alverden kan det udgøre en risiko for, at  bygningsdelens funktion svigter inden for overskuelig tid?Den anden skyldes, at vores klinkegulv i brusenichen klinger anderledes, når man slår på det, end resten af badeværelsesgulvet.Vi har brugt brusenichen i 14 år, hvis det var en K3, ville det så ikke allerede have medført et funktionssvigt?Den tredje kan jeg heldigvis ikke huske, men jeg overvejer naturligvis at få en second opinion fra en byggesagkyndig, som jeg har gode erfaringer med, idet jeg forholder mig neget skeptisk i at modtage ovenstående K3 vurderinger på nævnte baggrund . Vi har ikke modtaget hele tilstandsrapporten m.m., men forventer da at gøre det inden længe....Mvh. Flemming Eilersen